Etusivu > Tilastot > Teollisuus > Teollisuustuotanto > 2009 > Laatuseloste: Teollisuustuotanto
Tilastovuonna 2009 tuotantonimikkeitä oli käytössä kaikkiaan 4 153 kpl. Suomessa esiintyy tuotantoa samana vuonna noin 2 200 tuotenimikkeessä. Kokonaistuotannon määrä kysyttiin myydyn tuotannon arvon ja määrän lisäksi 673 tuotenimikkeestä. Palvelunimikkeitä oli käytössä 178 kpl (sisältyy em. 4 153 nimikkeeseen).
Aineet ja tarvikkeet -nimikkeistö on laadittu Euroopan yhteisön CPA-tuoteluokituksen pohjalta soveltaen sitä kansallisten tarpeiden täyttämiseksi. Neljä ensimmäistä numeroa kuvaa valmistavaa toimialaa. Koodin pituus vaihtelee 6 - 8 numeroon. Tilastovuonna 2009 Aineet ja tarvikkeet -nimikkeitä oli käytössä 492 kpl. Kokonaiskäytön määrä kysyttiin, yrityksen ulkopuolelta ostettujen aineiden ja tarvikkeiden arvon ja määrän lisäksi, 60 raaka-ainenimikkeestä.
Tiedot kerätään lomaketiedustelulla yrityksiltä tai niiden toimipaikoilta. Tiedot on voinut antaa joko paperilomakkeella tai sähköisen tiedonkeruun lomakkeella tilastovuodesta 2005 lähtien. Tällä hetkellä Internetin kautta web-lomakkeella saapuvien tiedusteluvastausten osuus on noin 59%.
Kaikesta yrityksen tai toimipaikan valmistamasta tuotannosta kysytään yrityksen ulkopuolelle kalenterivuoden aikana myydyn tuotannon arvot ja yleensä myös määrät (laivoista luovutettujen arvo ja määrä). Erikseen määritellyistä tuotteista kysytään lisäksi kokonaistuotannon määrät (aluksista kuitenkin vain kokonaistuotannon arvo).
Tietoja aineiden ja tarvikkeiden käytöstä ei julkaista, mutta ne ovat saatavilla Tilastokeskuksesta Excel-taulukkona. Aineet ja tarvikkeet -tilasto tilastovuodelta 2009 valmistuu 31.3.2011 mennessä.
Tilastovuonna 2008 toimialaluokituksen (TOL 2008) pääluokissa B (Kaivostoiminta ja louhinta) ja C (Teollisuus) oli alle 10 henkilön (= palkattu henkilöstö + yrittäjät) yrityksiä yhteensä lähes 20 200 kpl, kun kaikenkokoisia yrityksiä pääluokissa B ja C oli 24 260 kpl. Samoissa pääluokissa edusti alle 10 henkilön teollisuusyritysten yhteenlaskettu henkilöstö toimialojen koko henkilöstöstä 9,1%:a, samojen yritysten yhteenlaskettu palkkasumma toimialojen koko palkkasummasta 6,2%:a ja näiden yritysten yhteenlaskettu liikevaihto toimialojen koko liikevaihdosta vain 3,6%:a. (Lähdejulkaisu: Suomen yritykset 2008, Yritykset-sarja 2010, taulukko YR04. Yritykset toimialoittain (TOL 2008) ja henkilöstön suuruusluokittain 2008, sivu 61)
Tilastovuoden 2009 vastaavat tiedot YS / yritys- ja toimipaikkarekisteri julkaisee 26.11.2010. Suomen yritykset 2009 -julkaisu ilmestyy tammi-helmikuussa 2011.
ISSN=1798-6389. 2009, Laatuseloste: Teollisuustuotanto . Helsinki: Tilastokeskus [viitattu: 26.6.2019].
Saantitapa: http://www.stat.fi/til/tti/2009/tti_2009_2010-11-24_laa_001_fi.html